VSA se boere voer al hoe meer uit | Netwerk24
Die VSA steun swaar op buitelandse markte om 'n afsetgebied vir sy landbouprodukte te kry omdat die land se landbouproduksie die plaaslike vraag oorskry.
Luidens 'n inskrywing op die VSA se navorsingseenheid oor landbou-ekonomie het landbou-uitvoer die laaste sowat twee dekades met 150% toegeneem – van $56,2 miljard in 1995 tot $140,47 miljard (R2 087 miljard) in 2017.
Benewens die stewige groei in uitvoerinkomste, was daar ook 'n verskuiwing in die samestelling van produkte, sê die navorsingseenheid.
Dit weerspieël die groter vraag na sogenaamde hoëwaarde- en verbruikersgeoriënteerde produkte, soos suiwel, vleis en groente en vrugte, namate bevolkings en inkomste wêreldwyd toegeneem het en mense se diëte al hoe meer gediversifiseer geword het.